Forretningsbetingelser gældende fra 1. januar 2022 for Kurer. PostNord Logistics A/S. 


Forretningsbetingelser 


Kurer 


postnord 


Generelle oplysninger 


Nærværende forretningsbetingelser gælder for Ku- 
rerforsendelser med PostNord Logistics A/S (heref- 
ter benævnt ”PostNord”). 


Herudover gælder for Kurer og enhver ydelse i til- 
knytning hertil tillige Nordisk Speditørforbunds Al- 
mindelige Bestemmelser 2015 (NSAB 2015), i det 
omfang NSAB 2015 ikke er fraveget ved aftale eller 
ved nærværende forretningsbetingelser. Se den se- 
neste udgave af NSAB 2015 på Danske Speditørers 
hjemmeside www.dasp.dk. 


1.0 Kurer 
1.1 Definition 


Kurer benyttes som fælles betegnelse for Indenrigs- 
kurer og Udenrigskurer. Disse består af følgende: 


e Indenrigskurer: 


o Kurertjenester inden for Danmarks 
grænser. 


e Udenrigskurer: 


o Kurertjenester fra Danmark til de- 
stinationer i hele verden, 


o Kurertjenester til Danmark fra de- 
stinationer i hele verden, 


o Kurertjenester mellem andre lande 
end Danmark. 


Medmindre andet fremgår eksplicit, gælder disse 
forretningsbetingelser begge kurertjenester. 


Kurer bestilles via PostNords hjemmeside eller ved 
at kontakte PostNords kundeservice. 


Lg Parter 


Der skelnes i nærværende forretningsbetingelser 
mellem følgende parter i forbindelse med vilkår, an- 
svar og forpligtigelser: 


. Ordregiver er den juridisk og økono- 
misk ansvarlige part iht. aftalen. 


. Modtager er den fysiske enhed, der 
modtager Kurerforsendelsen. Denne 
part kan ikke gøre krav gældende mod 
PostNord i anledning af befordringen af 
forsendelsen. 


. PostNord er den udførende part og an- 
svarlig for, at fragten gennemføres i 
henhold til de aftalte vilkår. 


1.3 Fysiske mål og vægt 


Baseret på ordregivers oplysninger om Kurerforsen- 
delsen, herunder mål og vægt, vurderes det, hvilken 
type transportmiddel, der vil blive anvendt. Der 
gælder forskellige begrænsninger for mål og vægt 
afhængig af typen af transportmiddel. 

For Indenrigskurer kan nærmere oplysninger om 
begrænsninger for mål og vægt fås ved at kontakte 
PostNords kundeservice. 


For Udenrigskurer gælder følgende begrænsninger 
for mål og vægt: 


. Længde pr. kolli: 207 cm 
. Længde + omkreds pr. kolli: 419 cm 
. Vægt pr. kolli: 68 kg. 


PostNord forbeholder sig retten til at afvise forsen- 
delsen, hvis mål og vægt afviger fra det af ordregi- 
ver oplyste. 


Ved forsendelser via flytransport beregnes volu- 
menvægt ved, at længde x bredde x højde (cm.) 
divideres med 5000. 


1.4 Indhold 


Med mindre andet følger af aftale mellem PostNord 
og ordregiver, påtager PostNord sig ikke befordring 
af Kurerforsendelser, hvis forsendelsens udformning 
eller indhold, eller hvis transport eller opbevaring af 
den, overtræder lovgivningen, eller kræver særlige 
foranstaltninger (som f.eks. frostvarer eller let for- 
dærvelige fødevarer), sikkerhedsforhold eller tilla- 
delser. 


Konstateres det, at en Kurerforsendelse har farligt 
eller ikke-tilladt indhold, jf. nedenfor, vil forsendel- 
sen blive returneret til ordregiver for dennes regning 
eller blive overgivet til den relevante myndighed. 


1.4.1 Forbudt indhold 
Følgende indhold må ikke sendes med Kurer: 


Kostbart indhold såsom guld, sølv, ædelsten, 
kunst, antikviteter, mønter, sedler og ihændehaver- 
papirer. 


Plastikkort, som kan misbruges af uvedkommende 
(såsom bankkort, kreditkort og telefonkort). 


Tobak, snus, våben, våbendele, ammunition og 
ulovlig(e) narkotika/stoffer. 


Planter, friske madvarer eller gods, som kræver 
kulde eller varme ud over normal transporthåndte- 
ring. 


Menneskelig, urner, kropsdele og organer samt 
døde eller levende dyr. 


Knive, der kræver tilladelse at erhverve, besidde, 
bære eller anvende, våben, våbendele, softguns 
mv., samt kopier af disse, og aktiv/inaktiv ammu- 
nition eller eksplosive elementer 


Kopivarer og forfalskninger. 


Genstande, der på grund af deres beskaffenhed el- 
ler indpakning kan udsætte medarbejdere for fare, 
eller som kan tilsmudse eller beskadige andre for- 

sendelser eller anlæg. 


Biologiske stoffer, som er smittefarlige, samt diag- 
nostiske prøver, der ikke er emballeret i overens- 
stemmelse med IATA's emballeringsforskrifter. 
Nærmere oplysninger om biologiske stoffer og em- 
ballering kan fås ved henvendelse til PostNords 
kundeservice eller Sundhedsstyrelsen. 


Kurerforsendelser, der transporteres ad luftveje, 
kan også være underlagt restriktioner, som er udar- 
bejdet af IATA (International Air Transport Associa- 
tion)/ICAO (International Civil Aviation Organisa- 
tion), se Dangerous Goods Regulations Manual på 
www.iata.org. Kurerforsendelser må ikke indeholde 
noget, som er i strid med sådanne restriktioner. 


LS Mærkning 


Kurerforsendelsen skal være tydeligt adresseret 
med navn og adresse på modtageren. Ved bestilling 
giver ordregiver PostNord oplysninger, som kan lette 
PostNords levering af forsendelsen, f.eks. telefon- 
nummer til kontaktperson på modtageradressen. 


For Udenrigskurer udskrives et fragtbrev ved 
booking af forsendelsen. 


Det er ordregivers ansvar, at modtagerens adresse 
er angivet på en sådan måde, at det kan forstås i 
modtagerlandet. 


1.6 Emballage 


Ordregiveren stiller passende transportemballage til 
rådighed. Paller skal betragtes som transportembal- 
lage. 


Det er ordregivers ansvar, at Kurerforsendelsen er 
forsvarligt pakket, herunder at indholdet er forsvar- 
ligt fastsurret eller fastgjort, og at indholdet - hvis 
det er nødvendigt - har en tilstrækkelig emballage, 
således at det sikres, at indholdet er tilstrækkeligt 
beskyttet ved sædvanlig fragthåndtering, og det 
endvidere forhindres, at forsendelsen eller dens ind- 
hold volder skade på andre forsendelser, PostNord 
eller tredjemand. 


PostNord er ikke forpligtet til at kontrollere embal- 
lagen, eller hvorledes Kurerforsendelsen er pakket. 
Såfremt PostNord ved afhentning af en Kurerforsen- 
delse skulle opdage, at forsendelsen ikke er pakket 
eller emballeret forsvarligt, er PostNord berettiget 
til, efter PostNords valg, enten at afvise forsendel- 
sen eller kræve, at ordregiver underskriver en på- 
tegning, hvoraf fremgår, at forsendelsen fremsen- 
des på ordregivers risiko. 


PostNord har ingen forpligtelser over for ordregiver 
i relation til den lastebærer, indholdet er pakket på. 
Løse paller, herunder EUR-paller, som PostNord 
måtte komme i besiddelse af, kan frit kasseres eller 
beholdes af PostNord. 


1.7 Fortoldning 


Ved Udenrigskurerforsendelser i EU kræves kun i 
særlige tilfælde et eksportdokument. 


Ved Udenrigskurerforsendelse til lande uden for EU 
skal ordregiver foruden adressekort vedlægge en 
handelsfaktura i 3 eksemplarer, der er underskrevet 
i hånden. Ved forsendelse til de modtagerlande, som 
EU har en frihandelsaftale med, gælder modtager- 
landets krav om oprindelsesdokumentation, f.eks. 
EUR 1 eller et enhedsdokument (ED-dokument eller 
SAD-dokument (Single Administrative Documents). 
Handelsfakturaen skal indeholde information om 
samtlige kolli, der indgår i forsendelsen. 

Det er ordregivers ansvar at foretage korrekt ud- 
fyldning af toldpapirer. Tolddeklarering betales af or- 
dregiver, mens told og moms betales af modtager. 
Betaler modtageren ikke ved forfald, kan beløbet 
opkræves hos ordregiver. 


Hvis flere pakker/paller indgår i samme toldbehand- 
ling, skal der anvendes en forsendelsesliste. Listen 
skal indeholde oplysninger om de importerede pak- 
kers/pallers kollinummer og leveringsadresse. Han- 
delsfakturaen og forsendelseslisten skal vedlægges 
forsendelsen i en plastiomme på pakke/palle num- 
mer 1. 


PostNord opkræver et gebyr i henhold til PostNords 
til enhver tid gældende prisliste i tilfælde af 


. manuel registrering af varekoder, 
. ufuldstændig toldbehandling, 
. kopi af faktura eller 


. manglende, ufuldstændig eller urigtig 
toldfaktura. 


Eventuelle yderligere omkostninger i forbindelse 
med import i modtagerlandet afholdes af ordregi- 
ver. 


1.8 Afhentning 


Ordregiver pålægges gebyrer for ventetid i forbin- 
delse med af-/pålæsning af Kurerforsendelser hos 
ordregiver. Der beregnes gebyr for forsinkelse per 
påbegyndt minut. For almindelige biler (kasse- 
vogne) og cykler pålægges gebyr efter 5 minutters 
forsinkelse, og for liftbiler pålægges gebyr efter 10 
minutters forsinkelse. Ordregiver kan endvidere på- 
lægges at betale for yderligere omkostninger til eks- 
tra distribution som følge af forsinkelsen. De til en- 
hver tid gældende priser og gebyrer fremgår af 


www.postnord.dk 


PostNord yder ikke erstatning for forsinkelse med 
afhentning, jf. punkt 1.12. 


1.9 Levering 


PostNord skal levere Kurerforsendelsen i overens- 
stemmelse med ordregivers instruktioner. 


PostNord leverer til modtageren på den af ordregi- 
ver oplyste adresse. Udlevering sker som udgangs- 
punkt enten direkte til en navngiven person eller til 
andre personer, der befinder sig på adressen, med 
mindre ordregiver har accepteret, at forsendelsen 
henstilles på adressen eller afleveres i postkassen. 


Tjenesten omfatter et aflæsningsforsøg. Det er or- 
dregiverens ansvar at sikre, at forsendelsen kan af- 
læsses på det af modtageren angivne sted. 


Kan levering ikke umiddelbart finde sted, beregnes 
der gebyr for forsinkelse per påbegyndt minut. For 
almindelige biler (kassevogne) pålægges gebyr ef- 
ter 5 minutters forsinkelse, og for liftbiler pålægges 
der gebyr efter 10 minutters forsinkelse. Der henvi- 
ses til Prisbilaget/Prislisten. 


PostNord er berettiget til i særlige tilfælde, hvor for- 
hold hos modtager besværliggør aflevering, eller 
hvor aflevering er forbundet med risiko, at undlade 
at foretage aflevering af Kurer, for eksempel på 
grund af løsgående hunde på adressen eller mang- 
lende fast og skridsikkert underlag til både kørsel og 
af-/pålæsning. 


Såfremt levering ikke er mulig, og en forsendelse 
skal sendes retur, tillægges et gebyr og returfragt i 
henhold til Prisbilaget/Prislisten. 


1.10 Behandling af personoplysninger 


PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 

PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen 
af ydelsen. 


PostNord behandler personoplysninger vedrørende 
Kunden (hvis Kunden er en privatperson) og mod- 
tagere af forsendelser og/eller Kundens medarbej- 
dere eller kunder (hvis Kunden er en juridisk en- 
hed), f.eks. navn, adresse, telefonnummer og e- 
mailadresse. 


Yderligere oplysninger om PostNords behandling af 
personoplysninger og om den registreredes ret- 
tigheder i forbindelse med en sådan behandling 
findes i vores Integritetspolitik på: www.post- 
nord.dk/personlige-oplysninger. 


Hvis Kunden er en juridisk enhed, har Kunden an- 
svaret for at informere sine medarbejdere og/eller 
kunder om PostNords behandling af personoplys- 
ninger. 


Den dataansvarlige for behandling af personoplys- 
ninger er PostNord A/S, Hedegaardsvej 88, 2300 
København. 


1.11 Priser 


De til enhver tid gældende priser, afgifter og gebyrer 
for Kurer fremgår af enten Kundeaftalens prisbilag, 
fremsendte listepriser eller www. postnord.dk. 


1.12 Erstatning 


PostNords erstatningsansvar er reguleret af NSAB 
2015 med de fravigelser, der fremgår af nærvæ- 
rende forretningsbetingelser. 


PostNord er under ingen omstændigheder ansvarlig 
for indirekte tab eller følgeskader, som f.eks. tabt 
arbejdsfortjeneste, driftstab, tab af markedsandele 
eller andre tilsvarende skader eller tab. 


Der udbetales alene erstatning, hvis der foreligger 
behørig dokumentation for kravet. PostNord kan 
kræve en revisorerklæring som dokumentation for 
ordregivers erstatningskrav. 


PostNord er ikke ansvarlig for forsendelser, som in- 
deholder farligt eller forbudt indhold, eller som over- 
træder kravene til indhold i punkt 1.4. 


1.12.1 Forsinkelse 


PostNord yder ikke erstatning for forsinkelse med 
afhentning, jf. punkt 1.8. NSAB 2015 §§ 7, 15 og 19 
finder således ikke anvendelse for afhentning af Ku- 
rer, medmindre andet er særskilt aftalt. 


PostNords ansvar for forsinkelse i øvrigt er i henhold 
til NSAB 2015 begrænset til fragten (forsendelses- 
prisen) for den forsinkede forsendelse. 


PostNord er alene ansvarlig for, at forsendelsen 
kommer frem inden for rimelig tid (uden tidsløfte), 
jf. NSAB 2015, § 7. 


Erstatning for forsinkelse ydes i alle tilfælde efter 
reglen i NSAB 2015, § 19 A. NSAB 2015, § 19 B om 
tidsløfte finder således ikke anvendelse, heller ikke 
selvom der er aftalt et bestemt tidsinterval for leve- 
ring. 


Såfremt der benyttes flytransport til transporten på- 
tager PostNord sig ikke ansvaret for forsinkelser 
m.m. forårsaget af det benyttede flyselskab. 


Eventuel erstatning for forsinkelse udbetales til or- 
dregiver. Modtager kan ikke gøre krav på erstatning 
for forsinkelse. 


Ud over de ansvarsfrihedsgrunde, der fremgår af 
NSAB 2015, yder PostNord ikke erstatning for for- 
sinkelse i force majeure situationer mv., som nær- 
mere beskrevet i punkt 1.13, samt i situationer, hvor 


postnord 


det ikke har været muligt eller har været forbundet 
med risiko at levere forsendelsen til modtager, f.eks. 
i tilfælde af løsgående bidske hunde eller manglende 
snerydning/grusning på adressen. 


1.12.2 Bortkomst og beskadigelse i forbindelse 
med transport 


I henhold til NSAB 2015 er PostNords ansvar for 
bortkomst, forringelse eller beskadigelse af en for- 
sendelse begrænset til 8,33 SDR pr. kilo bruttovægt, 
dog max. 50.000 SDR for hver ordre. 


I overensstemmelse med NSAB 2015 beregnes er- 
statning for bortkomst eller forringelse efter indhol- 
dets fakturaværdi. Erstatning for beskadigelse ydes 
med det beløb, der svarer til værdiforringelsen. 


PostNords ansvar for forsendelsen ophører ved le- 
vering eller henstilling på modtageradressen i hen- 
hold til punkt 1.9. PostNord er således uden ansvar 
for skader, bortkomst og forringelse opstået efter 
aflevering eller henstilling på modtageradressen, 
herunder f.eks. som følge af tyveri eller vejrlig. 


Ved fejlaflevering af forsendelsen, hvor ansvaret på- 
hviler PostNord, betragtes den fejludleverede for- 
sendelse som bortkommet og erstattes efter reg- 
lerne herom, hvis forsendelsen ikke efterfølgende 
kommer rette modtager i hænde. 


Det er en forudsætning for udbetaling af erstatning 
for bortkomst og forringelse af forsendelser, at mod- 
tager på tro og love skriftligt erklærer, at modtager 
ikke har modtaget forsendelsen eller det pågæl- 
dende indhold. 


Erstatning kan med frigørende virkning udbetales til 
ordregiver. 


Såfremt PostNord har erstattet indholdet af forsen- 
delsen fuldt, overgår ejendomsretten til PostNord. 


1.13 Ansvarsfrihed (force majeure) 


Omstændigheder, som parterne ikke er herre over, 
såsom arbejdskonflikt, brand, kemikalieudslip eller 
fare herfor, oversvømmelse, lynnedslag, strømaf- 
brydelse eller lignende forsyningssvigt, naturkata- 
strofer, krig eller krigslignende tilstand, terror, bom- 
betrusler, beslaglæggelse, valutarestriktioner, oprør 
og uroligheder, produktknaphed, restriktioner af 
drivkraft samt manglende underleverancer, der 
skyldes nogen af de anførte forhold, og som ikke 
eller kun på særdeles byrdefulde vilkår kan erstat- 
tes, medfører ansvarsfrihed, såfremt de forhindrer 
opfyldelse af aftalen om Kurerforsendelse, eller gør 
opfyldelsen urimeligt byrdefuld. De nævnte om- 
stændigheder medfører kun ansvarsfrihed, såfremt 
de ikke med rimelighed kunne forudses ved indgå- 
elsen af aftalen om Kurerforsendelse. 


Samtidig er PostNord ansvarsfri, såfremt den almin- 
delige samfærdsel afbrydes som følge af sne- og is- 
vanskeligheder eller andre vejrsituationer, som 
medfører, at PostNord ikke kan opfylde aftalen om 
Kurerforsendelse - herunder leveringstider og lig- 
nende - eller opfyldelse er urimeligt byrdefuld. 


1.14 Reklamationsfrister 


Reklamation skal ske skriftligt til kundeservice på 
kundeservice.dk@postnord.com. Synlige afvigelser 
eller skader skal indberettes straks. Ved ikke synlig 
skade, skal der være reklameret inden for to (2) 
dage fra modtagelsen af Kurerforsendelsen. Ved 
bortkomst skal der reklameres på kundeser- 
vice.dk@postnord.com senest to (2) dage efter for- 
ventet levering. Sker reklamation ikke inden fristen, 
vil kravet være fortabt. 


I tillæg til NSAB2015 gælder, at reklamation i alle 
tilfælde, herunder også ved fuldstændig bortkomst, 
skal ske senest seks (6) måneder efter, forsendelsen 
er overgivet til PostNord. Sker reklamation ikke in- 
den fristen, vil kravet være fortabt. 

Eventuel erstatning for skader eller mangler foreta- 
ges i henhold til punkt 1.12. 


1.15 Forældelse 


PostNords ansvar for enhver form for krav, uanset 
årsagen, ophører, såfremt der ikke er anlagt sag in- 
den for et år, jf. NSAB 2015, & 28. 


1.16  Ordregivers ansvar 


Ordregiver har ansvaret for, at de oplysninger som 
meddeles PostNord er fuldstændige og korrekte. 


Hvis modtager bærer risikoen for en Kurerforsen- 
delse, er ordregiver forpligtet til forudgående at in- 
formere modtager om vilkårene for befordringen i 
henhold til nærværende forretningsbetingelser. 


Ordregiver har pligt til at informere modtager om de 
forpligtelser og begrænsninger, der følger af punkt 
1512 1,315; 


Udover de tilfælde, der fremgår af NSAB 2015, § 26, 
er ordregiver forpligtet til at holde PostNord skade- 
sløs for ethvert tab og enhver omkostning, som på- 
føres PostNord, herunder i forbindelse med krav der 
fremsættes af tredjemand mod PostNord som følge 
af, at: 


Ordregiver indleverer Kurerforsendelser til befor- 
dring i strid med punkt 1.4, 


Kurerforsendelsen er mangelfuldt emballeret, mær- 
ket eller stuvet i strid med punkt 1.6, 


Ordregiver har afgivet fejlagtige oplysninger om, 
hvem der er berettiget til en erstatning, 


PostNord tilpligtes at udrede erstatning til modtager 
eller tredjemand, som overstiger den erstatning, 
PostNord i henhold til nærværende forretningsbetin- 
gelser ville have været forpligtet til at betale til or- 
dregiver, såfremt ordregiver havde været den er- 
statningsberettigede. 


Ved Udenrigskurer er det ordregiveren, som har an- 
svaret for at undersøge, om indholdet af forsendel- 
sen er told- eller afgiftspligtigt, samt om det efter 
reglerne i modtagerlandet er tilladt at indføre ind- 
holdet af forsendelsen i modtagerlandet, og efter 
hvilke vilkår dette i givet fald skal ske. PostNord 
kontrollerer ikke disse forhold og er ikke i stand til 
at rådgive herom, men henviser i stedet ordregiver 
til at henvende sig til det pågældende lands myn- 
digheder, eksempelvis ambassader eller konsulater. 


Landene har forskellige importbestemmelser. Ordre- 
giver har ansvaret for, at Udenrigskurerforsendelser 
ikke indeholder noget, som ikke må importeres i det 
pågældende modtagerland. 


2.0 Tillægstjenester 
21 Transportforsikring 


Det er muligt at tegne en transportforsikring ved 
Tryg A/S via PostNord under forudsætning af, at for- 
sendelsens indhold ikke er i strid med bestemmel- 
serne i nærværende forretningsbetingelser eller 
Tryg A/S' betingelser for vareforsikring. I forbin- 
delse med transportforsikring gælder Tryg A/S’ for- 
sikringsbetingelser. 


2.2 Farligt indhold i begrænset mængde 


Visse såkaldte begrænsede mængder farligt gods 
kan sendes med Kurer. Kurerforsendelser med Far- 
ligt indhold i begrænset mængde er omfattet af 
nærværende forretningsbetingelser med følgende 
fravigelser: 


En forsendelse med Farligt indhold i begrænset 
mængde er en forsendelse af farligt gods emballeret 

og mærket som begrænset mængde, og som over- 
holder alle relevante krav i ADR-konventionens ka- 
pitel 3.4. 


Oplysninger om, hvilke stoffer, der tillades som Far- 
ligt indhold i begrænset mængde fremgår af positiv- 


listen på www.postnord.dk. 


Det er ordregivers ansvar, at transport af stofferne 
er tilladt, samt at stoffernes tilstand, emballage og 
mærkning samt øvrige forhold er i overensstem- 
melse med de til enhver tid gældende forskrifter i 
ADR-konventionen og PostNords regler. Hvis Post- 
Nord under transporten konstaterer, at ordregiver 
ikke har overholdt gældende regler og de deraf nød- 
vendige sikkerhedsregler, har PostNord uden ansvar 
ret til at aflæsse, ødelægge eller uskadeliggøre ind- 
holdet i henhold til CMR-lovens regler herom. 


Ved fejl eller forsømmelse, herunder ukorrekt em- 
ballering fra ordregivers side, bærer denne det fulde 
ansvar i tilfælde af heraf følgende beskadigelse af 
egne eller øvrige forsendelser. Ordregiver bærer li- 
geledes det fulde ansvar for påført personskade el- 
ler tingsskade i sådanne tilfælde. 


Læs mere om Farligt Indhold i begrænset mængde 
på www.postnord.dk. 


2.3 ADR (farligt gods) 


Kurerforsendelser med farligt gods er udover nær- 
værende forretningsbetingelser også omfattet af 
PostNords forretningsbetingelser for Farligt gods 
(ADR) på www.postnord.dk. 


Indholdet ved lufttransport kan være begrænset ef- 
ter regler fastsat af IATA (International Air Transport 
Association)/ ICAO (International Civil Aviation Or- 
ganisation), se nærmere om reguleringen vedrø- 
rende farligt gods på www.iata.org. 


En Kurerforsendelse må ikke have indhold, der er 
forbudt efter sådan regulering. 

